stanford-oval/wikipedia huggingface dataset:
Aku Räty (jääkiekkoilija)
Pelityyli

Future Considerations -sivuston mukaan Räty on työteliäs laitahyökkääjä, joka ei kaihda mennä kulmatilanteisiin ja on hyvä kaksinkamppailuissa yksi vastaan yksi -tilanteissa. Hockeyprospect.com -sivuston mukaan hän on tehokas karvaaja, joka on nopea luistelija, hyvä kiihdyttämään. Rädyllä on hyvä huippunopeus, jolla hän luo painetta kiekolliseen vastustajaan.
Muuta

Rädyn pikkuveli Aatu pelaa NHL-seura Vancouver Canucksin organisaatiossa. Veljekset pelasivat yli vuoden ikäerostaan huolimatta lähes kaikki juniorivuotensa samoissa joukkueissa ja usein myös samoissa ketjuissa. Heidän isänsä Tuomo Räty pelasi omalla urallaan hyökkääjänä yhteensä 71 SM-liigaottelua JyP HT:ssä. Hän on myöhemmin valmentanut poikiaan Kärppien junioreissa.
Aku Räty valmistui ylioppilaaksi Kastellin urheilulukiosta syksyllä 2020.
Mikropenis

Mikropenis
Mikropenis eli mikrofallos tarkoittaa lääketieteessä epänormaalin pientä siitintä, jonka muodossa ei kuitenkaan ole poikkeavuuksia. Eräs käytetty kriteeri on peniksen pituus, joka poikkeaa yli 2,5 standardipoikkeaman verran iänmukaisesta peniksen keskipituudesta. Tämä tarkoittaa esimerkiksi alle 1,9 cm mittaista penistä alle viisikuukautisella lapsella ja alle 7 cm mittaista penistä aikuisella miehellä. Mikropeniksen omistavia miehiä on alle 0,6 % kaikista maailman miehistä. Mikropenis havaitaan yleensä heti syntymän jälkeen.
Aiheuttajat

Mikropeniksen syynä voi olla hypogonadotrooppinen hypogonadismi, primaarinen hypogonadismi tai androgeeniresistenssi. On olemassa useita edellisiin ryhmiin luokiteltavia oireyhtymiä, joihin saattaa liittyä mikropenis. Tällaisia ovat esimerkiksi Klinefelterin oireyhtymä ja 5-alfa-reduktaasin puutos. Mikropenikselle ei tutkimuksista huolimatta kuitenkaan aina löydy selittävää syytä.lähde?
Hoito

Peniksen kokoon vaikuttaa kasvuikäisenä oleellisesti testosteroni ja jossain määrin myös kasvuhormoni. Jos siis peniksen koon pienuus johtuu hormoneista, testosteronia voidaan yrittää käyttää hoitona mutta korkeintaan kolmen kuukauden ajan.  Pidempi testosteronin hoitojakso saattaisi aiheuttaa epähaluttua viriiliyttä ja luuston kasvua. Jos potilaalla on hypogonadismi, voidaan testosteronihoitoa jatkaa myös aikuisena. Täysikasvuisena peniksen kasvuun hormonaalisesti voidaan kuitenkin vaikuttaa vain hyvin vähän.lähde?
Mikropeniksen suurennusta voidaan harkita myös leikkauksella.lähde?
Ennen mikropenistä hoidettiin pienten lasten kohdalla poistamalla kirurgisesti penis ja kivekset ja muotoilemalla tilalle vagina. Tällöin potilas kasvatettiin tytöksi. Nykyään toimenpide on kyseenalaistettu.
Aiheesta muualla

Kuvia tai muita tiedostoja aiheesta Mikropenis Wikimedia Commonsissa
Laurent Ciman

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Laurent Franco Ciman
Syntymäaika: 5. elokuuta 1985 (ikä 39)
Syntymäpaikka: Farciennes, Belgia
Pelipaikka: keskuspuolustaja
Pituus: 184 senttimetriä
Seura
Seura: Montreal Impact
Pelinumero: 23
Junioriseurat
0000–1992: RFC Farciennes
1992–1996: RACS Couillet
1996–1999: Olympic Charleroi
1999–2002: Club Brugge
2002–2004: Charleroi
Seurat
| Vuodet | Seura | O | (M) |
| 2004–2008 | Charleroi | 85 | (3) |
| 2008–2010 | Club Brugge | 16 | (0) |
| 2009–2010 | → Kortrijk (laina) | 34 | (2) |
| 2010–2015 | Standard Liège | 152 | (6) |
| 2015– | Montreal Impact | 42 | (2) |
Maajoukkue
| 2004–2008 | Belgia U21 | 6 | (0) |
| 2010– | Belgia | 10 | (1) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2016.  Maajoukkueuran tilastot päivitetty 6. kesäkuuta 2016.
Laurent Ciman (s. 5. elokuuta 1985 Farciennes) on belgialainen jalkapalloilija, joka edustaa Major League Soccerissa pelaavaa Montreal Impactia. Oikeajalkainen Ciman on pelipaikaltaan keskuspuolustaja. Hän kuuluu myös Belgian jalkapallomaajoukkueeseen.
Seurajoukkueura

Ciman aloitti uransa Jupiler Pro Leaguen Charleroissa, jota hän edusti vuodet 2004–2008 tehden 85 ottelussa kolme maalia. Heinäkuussa 2008 Ciman siirtyi Club Bruggeen, jota hän oli edustanut myös nuorena. Kaudella 2008–2009 hän pelasi 16 ottelua debytoiden myös Eurooppa-liigassa ja seuraavan kauden lainassa KV Kortrijkissä, jossa otteluita kertyi 34 ja maaleja kaksi.
Heinäkuussa 2010 Ciman siirtyi Jupiler Pro Leaguen Standard Liègeen, jossa hän voitti heti avauskaudellaan Belgian cupin. Yhteensä Ciman pelasi seurassa vajaan viiden kauden aikana 152 ottelua onnistuen maalinteossa kuusi kertaa. Tammikuussa 2015 Ciman siirtyi Major League Soccerin Montreal Impactiin. Hän pelasi avauskaudellaan 30 ottelussa tullen valituksi MLS All-Star Gameen ja sarjan parhaaksi puolustajaksi.
Maajoukkueura

Ciman pelasi vuosina 2004–2008 Belgian alle 21-vuotiaiden maajoukkueessa kuusi ottelua. Hän kuului Belgian joukkueeseen vuoden 2008 kesäolympialaisissa Pekingissä, jossa Belgia sijoittui neljänneksi. Ciman pelasi turnauksessa yhden ottelun onnistuen siinä maalinteossa.
Belgian jalkapallomaajoukkueessa Ciman debytoi toukokuussa 2010 ystävyysottelussa Bulgariaa vastaan. Hän kuului puolivälieriin selvinneeseen Belgian joukkueeseen vuoden 2014 MM-kilpailuissa jääden ilman peliaikaa. Avausmaalinsa maajoukkueessa Ciman teki kesäkuussa 2016 ystävyysottelussa Norjan verkkoon. Ciman kuuluu Belgian joukkueeseen myös vuoden 2016 EM-kilpailuissa.
Saavutukset

Seurajoukkuetasolla
Belgian cup: 2010–2011
Henkilökohtainen
Major League Soccerin paras puolustaja: 2015
MLS All-Star Game: 2015
Malcolm McDowell

| Malcolm McDowell |
| --- | --- |
 Malcolm McDowell joulukuussa 2007.
Henkilötiedot
Koko nimi:  Malcolm John Taylor
Syntynyt: 13. kesäkuuta 1943 (ikä 81) Leeds, Englanti
Näyttelijä
Aktiivisena:  1968–
Merkittävät roolit:  Alex DeLarge (Kellopeliappelsiini) Keisari Caligula (Caligula) Mick Travis (Jos..., Onnenpoika ja Britannia Hospital – juhlapäivä)
Aiheesta muualla
malcolmmcdowellonline.com
IMDb 
Elonet
Malcolm McDowell (syntyjään Malcolm John Taylor, s. 13. kesäkuuta 1943 Leeds, Yorkshire) on englantilainen näyttelijä. Hänet tunnetaan erityisesti Alex DeLargen roolista elokuvassa Kellopeliappelsiini sekä keisari Caligulana samannimisessä elokuvassa.
Näyttelijänuransa McDowell aloitti statistin rooleilla Royal Shakespeare Companyssa. Hänen valkokangasdebyyttinsä oli Poor Cow vuodelta 1967, jota seurasi elokuva Jos...  (If...) vuodelta 1968. Todellinen läpimurto tapahtui vuonna 1971, kun Stanley Kubrick kiinnitti hänet pääosaan elokuvaansa Kellopeliappelsiini. McDowell sai roolistaan sekä ylistystä elokuvakriitikoilta että Golden Globe -ehdokkuuden parhaasta pääosasta.lähde?
McDowellin ensimmäinen Hollywood-elokuva oli Aikakone eli mitä Jack Viiltäjälle kuuluu tänään (Time After Time) vuodelta 1979. Elokuvassa hän esittää kirjailija H. G. Wellsiä.lähde?
1980-luvulla McDowell esiintyi useissa niin sanotuissa B-luokan elokuvissa.lähde?
Urallaan McDowell on esittänyt usein antagonistin rooleja. Yksi tunnetuimmista on päärooli elokuvassa Caligula. Star Trekin ystävät taas muistavat hänet miehenä, joka tappoi kapteeni Kirkin elokuvassa Star Trek – sukupolvet. Elokuvassa Kotkat saalistavat hänet nähdään natsiupseerina, joka poltti elävältä Christopher Leen esittämän mustalaispäällikön.lähde?
McDowell esiintyy ääninäyttelijänä useassa videopelissä (tunnetuimpana Wing Commander -sarja) sekä animaatioelokuvissa ja -sarjoissa.lähde?
Television puolella McDowell on vieraillut lukuisissa televisiosarjoissa, kuten Monk, Kova laki: Rikollinen mieli, Heroes, Entourage, Mentalist ja C.S.I. Miami.lähde?
McDowell on syntymänimeltään Malcolm John Taylor. McDowell on hänen äitinsä tyttönimi. Hänen isänsä Charles Taylor omisti pubin.lähde?
Valikoitu filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 1994 | Wing Commander III: Heart of the Tiger | amiraali Geoffrey Tolwyn |
| 1995 | Wing Commander IV: The Price of Freedom | amiraali Geoffrey Tolwyn |
| 1996 | Mummy: Tomb of the Pharaoh | Stuart Davenport |
| 1997 |  Star Trek: Generations | Tolian Soran |
| 1999 |  Superman | John Corben / Metallo |
| 2002 | Superman: Shadow of Apokolips | John Corben / Metallo |
| 2008 | Fallout 3 | presidentti John Henry Eden |
| 2009 | Command & Conquer: Red Alert 3: Uprising | EU-presidentti Rupert Thornley |
| 2009 |  Wet | Rupert Pelham, herra Ackers |
| 2009 |  Bolt | tohtori Calico |
| 2010 | God of War III | Daedalus |
| 2011 | Killzone 3 | Jorhan Brimve Stahl |
| 2014 | The Elder Scrolls Online | Molag Bal |
| 2015 | Call of Duty: Black Ops III | tohtori Monty |
| 2016 | Gorod Krovi | tohtori Monty |
| 2016 | Call of Duty: Revelations | tohtori Monty |
| 2017 | The Elder Scrolls Online: Morrowind | Molag Bal |
| 2023 | The Elder Scrolls Online: Necrom | Molag Bal |
| 2024 | The Elder Scrolls Online: Gold Road | Molag Bal |
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Taiteenala:  FID  MusicBrainz 
Henkilöt:  Deutsche Biographie  Elonet 
Muut:  SNAC  IdRef
Jenny Rautionaho

| Jenny Rautionaho |
| --- | --- |

Henkilötiedot
Syntynyt: 26. heinäkuuta 1996 (ikä 28) Rovaniemi
Mäkihyppääjä
Seura:  Ounasvaaran hiihtoseura
Maailmancup
Kaudet:  2012–
Voitot:  0
Palkintokorokkeella:  1
 Tietolaatikko päivitetty 13. tammikuuta 2024 
Jenny Rautionaho (s. 26. heinäkuuta 1996 Rovaniemi) on suomalainen mäkihyppääjä, joka edustaa Ounasvaaran Hiihtoseuraa.
Rautionaho sijoittui Innsbruckin nuorten olympialaisissa 2012 henkilökohtaisessa kilpailussa seitsemänneksi ja sekajoukkuemäessä neljänneksi. Oberstdorfin MM-kilpailuissa 2021 hän oli normaalimäessä 31:s, suurmäessä 32:s sekä joukkuemäessä ja sekajoukkuemäessä yhdeksäs. Pekingin olympialaisissa 2022 hän sijoittui normaalimäessä 32:nneksi. Planican MM-kilpailuissa 2023 hän oli suurmäessä kolmastoista, normaalimäessä kuudestoista ja sekajoukkuemäessä kuudes. Trondheimin MM-kilpailuissa 2025 hän sijoittui suurmäessä 27:nneksi, normaalimäessä 32:nneksi, joukkuemäessä yhdeksänneksi ja sekajoukkuemäessä seitsemänneksi.
Rautionaho debytoi Continental Cupissa joulukuussa 2009 ja maailmancupissa helmikuussa 2016. Continental Cupissa hän on sijoittunut parhaimmillaan kahdesti neljänneksi Oslossa syyskuussa 2021. Ensimmäiset maailmancupin pisteensä Rautionaho saavutti Ljubnossa tammikuussa 2021 oltuaan 27:s. Ensimmäisen kerran hän sijoittui kymmenen parhaan joukkoon Wisłassa marraskuussa 2022 oltuaan yhdeksäs. Kaudella 2023–2024 hän sijoittui joulukuussa Engelbergin osakilpailuissa yhdeksänneksi ja viidenneksi sekä Garmisch-Partenkirchenissa viidenneksi. Hän saavutti ensimmäisen maailmancupin palkintosijoituksensa 13. tammikuuta 2024 Sapporon suurmäen kilpailussa sijoittumalla toiseksi 2,4 pistettä Itävallan Eva Pinkelnigiä jäljessä.
Jenny Rautionahon isä on entinen mäkihyppääjä Esko Rautionaho. Rautionahon vanhemmat erosivat hänen ollessa alakouluikäinen. Hän kasvoi äitinsä kanssa.
Heidi Dyhre Traaserud

| Mitalit | Mitalit | Mitalit |  |
| --- | --- | --- | --- |
|  Heidi Dyhre Traaserud Norjan-mestaruuskilpailuissa 2025. |  Heidi Dyhre Traaserud Norjan-mestaruuskilpailuissa 2025. |  Heidi Dyhre Traaserud Norjan-mestaruuskilpailuissa 2025. |  |
Maa:  Norja
Naisten mäkihyppy
| MM-kilpailut  | MM-kilpailut  | MM-kilpailut  |  |
|  Kultaa | Trondheim 2025 | joukkuemäki |  |
Heidi Dyhre Traaserud (s. 10. heinäkuuta 2003 Skien) on norjalainen mäkihyppääjä. Hän edustaa Heddal IL -seuraa.
Traaserud saavutti nuorten MM-kilpailuissa pronssia sekajoukkuemäessä vuonna 2022. Ensimmäisissä aikuisten arvokilpailuissaan, Trondheimin MM-kilpailuissa 2025, hän voitti kultaa joukkuemäessä sekä oli suurmäessä ja normaalimäessä kuudestoista.
Traaserud kilpaili maailmancupissa ensimmäisen kerran Hinzenbachissa helmikuussa 2024. Hän sai heti maailmancupin pisteitä oltuaan 28:s. Kymmenen parhaan joukkoon hän selviytyi ensimmäisen kerran, kun hän oli yhdeksäs Planican normaalimäessä maaliskuussa 2024. Se on edelleen hänen paras maailmancupsijoituksensa. (tilanne 3.3.2025)
Traaserud on sijoittunut Intercontinental Cupin osakilpailuissa kolme kertaa toiseksi ja kolme kertaa kolmanneksi. Mäkihypyn kesä-GP-sarjan osakilpailussa hän on ollut parhaimmillaan viides ja Continental Cupin osakilpailussa kuudes. (tilanne 3.3.2025)
La Dernière Heure

| La Dernière Heure |
| --- | --- |

ISSN:  ISSN 1780-0412
Levikki:  37 000 (2017)
Perustettu:  1906
Kotimaa:  Belgia
Ilmestymistiheys:  päivittäin
Kieli:  ranska
Aiheesta muualla
Kotisivu
La Dernière Heure (lyh. DH; suom. viime hetki) on Belgiassa ilmestyvä, vuonna 1906 perustettu ranskankielinen sanomalehti. Sillä on nykyisin myös nettiradio. Toisen maailmansodan aikana lehti otti jyrkän natsien vastaisen kannan ja tuli hetkeksi lakkautetuksi.
Aiheesta muualla

Lehden verkkosivut (ranskaksi)
Pohjois-Savon maakunta

| Pohjois-Savon maakunta |
| --- | --- |

vaakuna: 

 lippu :  sijainti 
Historialliset läänit:  Viipurin ja Savonlinnan lääni (1634–1721) Savonlinnan ja Kymenkartanon lääni (1721–1747) Kymenkartanon ja Savon lääni (1747–1775) Savon ja Karjalan lääni (1775–1831)  Kuopion lääni (1831–1997)  Itä-Suomen lääni (1997–2009)
Maakuntakeskus:  Kuopio
Maakuntajohtaja:  Tytti Määttä
Kokonaispinta-ala:  21 077,95 km² 5:nneksi suurin 2021 
– maa:  17 344,41 km²
– sisävesi:  3 733,54 km²
Väkiluku:  248 823 6:nneksi suurin 31.12.2024 
– väestötiheys:  14,35 as./km² (31.12.2024)
Maakuntalaulu:  Savolaisen laulu
Nimikkolajit:   
– eläin:  hirvi
– järvi:  Juojärvi
– kala:  muikku
– kasvi:  kotipihlaja
– kivi:  apatiitti
– lintu:  kuikka
Lyhenne:  FI-15
Pohjois-Savo (ruots. Norra Savolax, vuoteen 1998 Savon maakunta) on yksi Suomen 19 maakunnasta. Maakunnan asukasluku on 248 190 (tilanne 30.6.2023). Pohjois-Savo on asukasluvultaan Suomen kuudenneksi suurin maakunta. Maakunnan keskuskaupunki on Kuopio. Muita kaupunkikeskuksia ovat Varkaus ja Iisalmi. Alueen maakunnallisena yhteiselimenä toimii Pohjois-Savon liitto.
Vesistöisen maakunnan suurin järvi on Kallavesi (pinta-ala 513 km²) ja korkein kohta Rautavaaran Maaselänmäki, joka yltää 318 metrin korkeuteen merenpinnasta.
Pohjois-Savoa ympäröivät seuraavat maakunnat: Keski-Suomi lännessä, Pohjois-Pohjanmaa luoteessa, Kainuu pohjoisessa, Pohjois-Karjala idässä ja Etelä-Savo etelässä.
28.2.1998 asti maakunnan nimi oli Savon maakunta.
Historiallinen maakunta

Pohjois-Savon historiasta, maantieteestä ja kulttuurista:
Aluejako

Pohjois-Savon muodostuu 19 kunnasta, joista viisi on kaupunkeja (lihavoituina).
Pohjois-Savon maakunta kuntakeskuksineen.
Aluejako > Seutukunnat

| --- | --- |
 Koillis-Savon seutukunta  Kaavi   Rautavaara   Tuusniemi Kuopion seutukunta  Kuopion kaupunki   Siilinjärvi Sisä-Savon seutukunta  Rautalampi   Suonenjoen kaupunki   Tervo   Vesanto :  Varkauden seutukunta  Joroinen   Leppävirta   Varkauden kaupunki Ylä-Savon seutukunta  Iisalmen kaupunki   Keitele   Kiuruveden kaupunki   Lapinlahti   Pielavesi   Sonkajärvi   Vieremä
Aluejako > Entiset kunnat

| --- | --- |
  Iisalmen maalaiskunta   Juankosken kaupunki   Kangaslampi   Karttula   Kuopion maalaiskunta   Maaninka :   Muuruvesi   Nilsiän kaupunki   Riistavesi   Säyneinen   Varpaisjärvi   Vehmersalmi
Aluejako > Kuntavaihdokset

Vuoden 2021 alusta maakuntaan liittyi 19. kunnaksi Joroinen.
Suurimmat taajamat

Vuonna 2017 Pohjois-Savossa sijaitsi 42 taajamaa. Seuraavassa on lueteltu maakunnan 10 suurinta taajamaa.
| # | Taajama | Kunta | Väkiluku (31> 12.2017) |
| --- | --- | --- | --- |
| 1 | Kuopion keskustaajama | Kuopio | &&&&&&&&&&088520.&&&&0088 520 |
| 2 | Varkauden keskustaajama | Varkaus 18 940 Leppävirta 249 | &&&&&&&&&&019189.&&&&0019 189 |
| 3 | Iisalmen keskustaajama | Iisalmi | &&&&&&&&&&015293.&&&&0015 293 |
| 4 | Siilinjärven kirkonkylä | Siilinjärvi | &&&&&&&&&&011416.&&&&0011 416 |
| 5 | Toivala-Vuorela | Siilinjärvi 5 524 Kuopio 153 | &&&&&&&&&&&05677.&&&&005 677 |
| 6 | Suonenjoen keskustaajama | Suonenjoki | &&&&&&&&&&&05200.&&&&005 200 |
| 7 | Leppävirran kirkonkylä | Leppävirta | &&&&&&&&&&&04209.&&&&004 209 |
| 8 | Kiuruveden keskustaajama | Kiuruvesi | &&&&&&&&&&&04160.&&&&004 160 |
| 9 | Lapinlahden kirkonkylä | Lapinlahti | &&&&&&&&&&&03565.&&&&003 565 |
| 10 | Nilsiän keskustaajama | Kuopio | &&&&&&&&&&&03026.&&&&003 026 |
Maakuntakeskusta vastaava keskustaajama on lihavoitu.
Väestönkehitys

Seuraavassa kuvaajassa on esitetty maakunnan väestönkehitys viiden vuoden välein vuodesta 1980 lähtien. Käytetty aluejako on 1.1.2016 tilanteen mukainen.
| Pohjois-Savon väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 253 913 | 253 913 |
| 1985 | 1985 |    | 257 894 | 257 894 |
| 1990 | 1990 |    | 258 633 | 258 633 |
| 1995 | 1995 |    | 260 085 | 260 085 |
| 2000 | 2000 |    | 253 759 | 253 759 |
| 2005 | 2005 |    | 250 064 | 250 064 |
| 2010 | 2010 |    | 247 943 | 247 943 |
| 2015 | 2015 |    | 248 129 | 248 129 |
| 2020 | 2020 |    | 244 094 | 244 094 |
Lähde: Tilastokeskus.
Kristinusko

Pohjois-Savo käsitetään yleisesti herännäishenkiseksi alueeksi, mikä antaa alueen seurakuntaelämälle tietyn pohjavireen. Selkeiden kannattajaryhmien toiminta Pohjois-Savossa on kuitenkin verrattain vähäistä. Herännäisyyden ilmentyminen omaleimaisena liikkeenä on Etelä-Pohjanmaata heikompaa. Voimakkainta herännäisyyden kannatus on Kiuruveden–Iisalmen sekä Nilsiän alueella. Varsinkin Kuopion länsipuolisilla seuduilla erityistä kannatusta on vähäisesti.
Lestadiolaisuutta esiintyy paikoitellen Pohjois-Savossa, erityisesti Leppävirran–Varkauden sekä Vieremän–Kiuruveden alueella. Kansanlähetys on saanut jalansijaa enimmäkseen Pohjois-Savon kaupunkipaikkakunnilla.
Kuvia

Näkymä Puijon tornista Kuopion keskustaan ja Kallavedelle.
Kuopion lentoasema Siilinjärvellä.
Syvärijärvi kuvattuna Tahkovuorelta.
Taipaleen museokanava Varkaudessa.
Ahkiolahden kanava Maaningalla.
Suonenjoen kirkko.
Olvin olutpanimo Iisalmessa.
Aiheesta muualla

Kuvia tai muita tiedostoja aiheesta Pohjois-Savon maakunta Wikimedia Commonsissa
Pohjois-Savon liitto
Pohjois-Savon museot
Pohjois-Savon ELY-keskus
| n k Suomen maakunnat |
| --- | --- |
Nykyiset maakunnat:  Ahvenanmaa  Etelä-Karjala  Etelä-Pohjanmaa  Etelä-Savo  Kainuu  Kanta-Häme  Keski-Pohjanmaa  Keski-Suomi  Kymenlaakso  Lappi  Pirkanmaa  Pohjanmaa  Pohjois-Karjala  Pohjois-Pohjanmaa  Pohjois-Savo  Päijät-Häme  Satakunta  Uusimaa  Varsinais-Suomi 
Entinen maakunta:  Itä-Uusimaa 
Pohjois-Savon väestönkehitys vuosina 2000–2014.
Olivier Dame-Malka

| Olivier Dame-Malka |
| --- | --- |

Henkilötiedot
Syntynyt: 30. toukokuuta 1990 (ikä 34) Montréal, Quebec, Kanada
Kansalaisuus:   Kanada  Ranska
Jääkiekkoilija
Pelipaikka:  puolustaja
Maila:  vasen
Pituus:  179 cm
Paino:  91 kg
Seura
Seura:  Tulsa Oilers
Sarja:  ECHL
Pelaajaura
Pääsarjaura:  2014–
Aik. seurat:  Hamilton Bulldogs (AHL)   Ducs de Dijon (Ligue Magnus)   Dragons de Rouen (Ligue Magnus)   HC 05 Banská Bystrica (SloEl)   Brûleurs de Loups (Ligue Magnus)   Aigles de Nice (Ligue Magnus)   ASC Corona Brașov (EL)   Rødovre Mighty Bulls (Tanska)   Anglet Hormadi (Ligue Magnus) Frisk Asker (Fjordkraft-ligaen)
Olivier Dame-Malka (s. 30. toukokuuta 1990 Montreal, Quebec, Kanada) on kanadalainen jääkiekkopuolustaja, joka edustaa ECHL-sarjassa pelaavaa Tulsa Oilersia. Hänellä on sekä Ranskan että Kanadan kansalaisuudet. Hän on voittanut Ranskan mestaruuden. Hän on pelannut Ranskan maajoukkueessa ja hän pelasi vuoden 2017 maailmanmestaruuskilpailuissa.
Muuta

Dame-Malkalla on juutalaista syntyperää ja hänellä on juutalaisia sukujuuria.
Timo Kivinen

| Timo Kivinen |
| --- | --- |
 Kivinen vuonna 2023.
Henkilötiedot
Syntynyt: 8. joulukuuta 1959 (ikä 65) Lappeenranta
Kansalaisuus:   Suomi
Ammatti:  Suomen puolustusvoimain komentaja
Sotilashenkilö
Palvelusmaa(t):  Suomi
Palvelusvuodet:  1978–2024
Komentajuudet:  Utin jääkärirykmentti (2001–2004)  Karjalan prikaati (2011–2014)  Puolustusvoimat (2019–2024)
Sotilasarvo:   kenraali
Kunniamerkit:  SVR SR  VR 1 mk. rtk.  SL K  Sot.am  Vss. am 1  Kilta am  RUL am  RuotsPTR suurr.
 Nimikirjoitus
Aiheesta muualla
Puolustusvoimain komentaja (puolustusvoimat.fi)
Timo Pekka Kivinen (s. 8. joulukuuta 1959 Lappeenranta) on suomalainen kenraali ja Suomen puolustusvoimain komentaja  vuosina 2019–2024. Aiemmin Kivinen on toiminut muun muassa Pääesikunnan päällikkönä 2017–2019, puolustusvoimien strategiapäällikkönä 2015–2017 sekä Karjalan prikaatin komentajana 2011–2014.
Kivinen nimitettiin puolustusvoimain komentajaksi 1. elokuuta 2019 alkaen. Hänen toimikautensa kesti maaliskuun loppuun 2024 ja tehtävässä häntä seurasi Janne Jaakkola.
Kivinen oli alun perin rakuuna. Kadettikoulussa Kivinen saavutti kadettien grand slamin: hän oli sekä kurssinsa priimus, sotilasarvoltaan korkein oppilas kadettivääpeli että ansioituneimmalle valmistuneelle jaettavan kunniamiekan saaja. Kadettikoulun jälkeen Kivinen osallistui muun muassa Yhdysvaltain maavoimien Airborne and Ranger -kurssille.
Sotilasarvot

kornetti 1979
luutnantti 1982
yliluutnantti 1984
ratsumestari 1989
majuri 1992
everstiluutnantti 1998
eversti 2004
prikaatikenraali 2010
kenraalimajuri 2014
kenraaliluutnantti 2016
kenraali 2019
Kunnianosoituksia

Suomen Valkoisen Ruusun suurristi (2018, Suomi)
1. luokan Vapaudenristi rintatähtineen miekkojen kera (2018, Suomi)
Suomen Leijonan komentaja (2010, Suomi)
Suomen Leijonan I luokan ritarimerkki (1998, Suomi)
Sotilasansiomitali (2005, Suomi)
Väestönsuojelun 1. luokan ansiomitali (2018, Suomi)
Kilta-ansiomitali (2013, Suomi)
Suomen Reserviupseeriliiton kultainen ansiomitali (2018, Suomi)
Pohjantähden ritarikunnan suurristi (2021, Ruotsi)
Cristina Bella

| Cristina Bella |
| --- | --- |

Henkilötiedot
Syntynyt: 29. marraskuuta 1981 (ikä 43)
Pornonäyttelijä
Taiteilijanimet:  Christina Bella Rosita Burton Eveline Switer Vanessa Patty Taylor Szegedi Bella Bella Kristina Bella Sari Monella Alexa Christina Alexia Linda Krisztina Bella Szegedi Bella Sandy Wolf Christine Roberts
Aktiivisena:  1999–
Elokuvien määrä:  98
Silmien väri:  Vihreä
Mitat:  86-56-86 cm
Pituus:  155 cm
Paino:  55 kg
Aiheesta muualla
IMDb
Cristina Bella (oik. Krisztina Szegedi, s. 29. marraskuuta 1981) on unkarilainen pornonäyttelijä. Bella aloitti uransa aikuisviihdealalla helmikuussa 2000, jolloin hän esiintyi elokuvassa Private Castings X #24lähde?.
Aiheesta muualla

Cristina Bella Internet Movie Databasessa. (englanniksi)
Agnes Reisch

| Agnes Reisch |
| --- | --- |

Henkilötiedot
Syntynyt: 11. lokakuuta 1999 (ikä 25) Saksa
Mäkihyppääjä
Pituus:  166 cm
Seura:  WSV Isny
Maailmancup
Kaudet:  2016–
Palkintokorokkeella:  1
 Tietolaatikko päivitetty 11.2.2025 
| Mitalit> Maa:  Saksa.Naisten mäkihyppy.MM-kilpailut  | Mitalit> Maa:  Saksa.Naisten mäkihyppy.MM-kilpailut  | Mitalit> Maa:  Saksa.Naisten mäkihyppy.MM-kilpailut  | Maa:  Saksa> Naisten mäkihyppy. |
| --- | --- | --- | --- |
|  Pronssia | Trondheim 2025 | joukkuemäki |  |
Agnes Reisch (s. 11. lokakuuta 1999) on saksalainen mäkihyppääjä.
Reisch on voittanut naisten Alpen Cupin kaksi kertaa, vuosina 2015 ja 2016. Euroopan nuorten olympiafestivaaleilla 2015 hän voitti kultaa sekajoukkuekilpailussa ja sai pronssia normaalimäessä. Vuoden 2016 nuorten talviolympialaisissa hän saavutti hopeaa mäkihypyn sekajoukkuekilpailussa sekä pronssia hiihdon, mäkihypyn ja yhdistetyn sekajoukkuekilpailussa Saksan joukkueessa. Nuorten MM-kilpailuissa hän saavutti kultaa joukkuekilpailussa ja hopeaa sekajoukkuekilpailussa 2017 sekä hopeaa joukkuekilpailussa ja pronssia sekajoukkuekilpailussa 2019. Ensimmäisissä aikuisten arvokilpailuissaan, Trondheimin MM-kilpailuissa 2025, hän sai joukkuemäessä pronssia sekä oli normaalimäessä kymmenes ja suurmäessä neljästoista.
Reisch kilpaili maailmancupissa ensimmäisen kerran Oberstdorfissa tammikuussa 2016, ja saavutti heti ensimmäiset maailmancupin pisteensä oltuaan kolmastoista. Kymmenen parhaan joukkoon hän sijoittui ensimmäisen kerran oltuaan neljäs Garmisch-Partenkirchenissä joulukuussa 2024. Ensimmäisen palkintosijansa hän saavutti oltuaan toinen Lake Placidissa helmikuussa 2025.